रानू मंडल ने गाया 'तेरी मेरी कहानी...', आवाज सुन तालियों से गूंज उठा माहौल, देखें Video  
रानू मंडल ने एक बार अपनी आवाज से जीता लोगों का दिल
स्टेज शो का वीडियो सोशल मीडिया पर हुआ वायरल
रानू मंडल की आवाज सुन तालियों से गूंज उठा माहौल
पश्चिम बंगाल की रहने वाली रानू मंडल (Ranu Mondal) अपने एक वीडियो को लेकर रातों-रात ही सुपरस्टार बन गईं. जहां पहले रानू मंडल (Ranu Mondal) अपने सिंगिंग टैलेंट के जरिये रेलवे स्टेशन पर रहते हुए गुजारा करती थीं, तो वहीं आज वे अपने टैलेंट की वजह से बुलंदियों को छू रही हैं. अपनी आवाज के बल पर रानू मंडल (Ranu Mondal) ने बॉलीवुड में भी एंट्री कर ली है. हाल ही में उनका एक और वीडियो सोशल मीडिया पर छाया हुआ है, जिसमें वह स्टेज शो के दौरान गाना गाती नजर आ रही हैं. वीडियो में रानू मंडल (Ranu Mondal) जैसे ही 'हैप्पी हार्डी और हीर' का सॉन्ग 'तेरी मेरी कहानी...' गाती हैं, पूरा माहौल तालियों से गूंज उठता है. 
Ranu di Live stage program at Nabadwip #Ranu #ranudi #ranudidi #Ranaghat #ranaghatstation #ranaghatsinger #Ranumondal #ranumandal #Ranu #terimerikahani
A post shared by  CareerPLUS News (@careerplusnews) on Aug 26, 2019 at 12:59am PDT
रानू मंडल (Ranu Mondal) के इस वीडियो को लेकर लोग सोशल मीडिया पर उनकी खूब तारीफ कर रहे हैं. इसके अलावा उनके एक और वीडियो ने सबका ध्यान खींचा है, जिसमें वह फिल्म 'हीरो' का 'तू मेरा हीरो...' गाना गाती दिखाई दे रही हैं. हालांकि उनका यह वीडियो कुछ दिन पहले का है, लेकिन वीडियो में रानू मंडल ने अपनी सुरीली आवाज से एक बार फिर सबका दिल जीत लिया. 
Ranaghat station singer Ranu mandal, please share this video and support station poor woman #Ranu #ranumondal #ranumandal #ranaghat #ranaghatstation #stationsinger #ranaghatsinger #Careerplusnews
A post shared by  CareerPLUS News (@careerplusnews) on Aug 9, 2019 at 8:40am PDT
बता दें कि रानू मंडल (Ranu Mondal) कुछ ही दिन पहले सोनी टीवी के शो सुपरस्टार सिंगर में नजर आई थीं. शो के दौरान उन्होंने बताया कि वह अपना पेट पालने के लिए गाना गाती थीं. गाने पर कोई उन्हें बिस्किट, कोई खाना तो कोई उन्हें पैसे दे देता था, जिससे वह अपना गुजारा करती थीं. इसके अलावा सुपरस्टार सिंगर के मंच पर रानू मंडल ने गाना भी गाया, जिसे देखकर बॉलीवुड स्टार हिमेश रेशमिया ने उन्हें अपनी फिल्म 'हैप्पी हार्डी और हीर' में गाना गाने का भी मौका दिया.